23. 6. 89 De Europæiske Fællesskabers Tidende Nr. C 155/11 
DEL I 
Genbehandlet forslag til Rådets beslutning om vedtagelse af et første særprogram for forskning 
og teknologisk udvikling inden for havforskning og -teknologi (MAST) 
KOM(89) 252 endelig udg. — SYN 162 
(Forelagt Kommissionen i medfør afEØF-Traktatens artikel 149, stk. 2, litra d), den 1. juni 1989) 
(89/C 155/05) 
Oprindelig KOM(88) 587 endelig udg. — SYN 162 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130Q, stk. 2, 
under henvisning til forslag fra Kommissionen ('), 
i samarbejde med Europa-Parlamentet (2), 
under henvisning til udtalelse fra Det Økonomiske og 
Sociale Udvalg (3), og 
ud fra følgende betragtninger: 
I Traktatens artikel 130K bestemmes det, at rammepro­
grammet iværksættes ved hjælp af særprogrammer, der 
udarbejdes i forbindelse med hver enkelt foranstaltning; 
ved afgørelse 87/516/Euratom, EØF (4), ændret ved 
afgørelse 88/193/EØF, Euratom (5), vedtog Rådet et 
rammeprogram for Fællesskabets forskning og teknolo­
giske udvikling (1987-1991), hvori der bl.a. fastlægges 
aktioner inden for udnyttelse af havbunden og af havets 
ressourcer; 
i afgørelse 87/516/Euratom, EØF anføres det, at det må 
være en særlig opgave for Fællesskabets forskning at 
styrke den europæiske industris videnskabelige og tekno­
logiske grundlag, særlig på strategiske områder af avan­
ceret teknologi, og at fremme erhvervslivet ved at gøre 
det mere konkurrencedygtigt på internationalt plan; det 
fremføres endvidere i samme afgørelse, at en fællesskabs­
aktion er berettiget, når den medvirker til blandt andet at 
(') EFT nr. C 298 af 23. 11. 1988, s. 17. 
(2) Udtalelse afgivet den 15. februar 1989 (endnu ikke offent­
liggjort i EFT) og afgørelse af . . . (endnu ikke offentliggjort 
i EFT). 
(3) Udtalelse afgivet den 22. februar 1989 (endnu ikke offent­
liggjort i EFT). 
(4) EFT nr. L 302 af 24. 10. 1987, s. 1. 
(5) EFT nr. L 89 af 6. 4. 1988, s. 35. styrke den økonomiske og sociale samhørighed i Fælles­
skabet og til at fremme en generel harmonisk udvikling, 
samtidig med at kravet med hensyn til særlig høj viden­
skabelig og teknisk kvalitet opfyldes; MAST-
programmet er planlagt for at bidrage til virkeliggørelsen 
af disse målsætninger; 
Europa-Parlamentet har understreget behovet for samar­
bejde om samt samordning og supplering af nationale 
politikker på oceanografi- og havteknologiområdet og 
har henstillet til Kommissionen, at den gennemfører en 
række aktioner i så henseende inden for rammepro­
grammet, herunder et særprogram for havforskning og 
-teknologi; 
der er andre fællesskabsprogrammer (f.eks. for miljøbe­
skyttelse, klimatologi og naturkatastrofer, fiskeri, tekno­
logisk udvikling i kulbrintesektoren, ikke nuklear energi 
og visse aktioner under Det Fælles Forskningscenter 
(FFC), som berører emner inden for havforskning og 
-teknologi, men ingen af dem er direkte rettet mod 
havforskning; 
under den nuværende voksende industrialisering udsættes 
havet for stigende pres, og dette gælder navnlig kystmil­
jøet; 
det er almindeligt anerkendt, at et solidt videngrundlag 
og pålidelige forudsigelsesmetoder er væsentlige for 
langsigtede strategier for forvaltning og beskyttelse af 
havmiljøet; 
i bestræbelserne på at nå disse mål kan der nås langt 
gennem en effektiv samordning af medlemsstaternes 
forskningsprogrammer og fælles gennemførelse af euro­
pæiske projekter inden for havforskning og -teknologi; 
deltagelse fra visse europæiske tredjelande i Fælles­
skabets forsknings- og udviklingsprogram for hav­
forskning og -tekonologi vil være nyttig; 
Udvalget for Videnskabelig og Teknisk Forskning 
(CREST) har afgivet udtalelse — 
Nr. C 155/12 De Europæiske Fællesskabers Tidende 23. 6. 89 
VEDTAGET FØLGENDE BESLUTNING: 
Artikel 1 
Et særsprogram for forskning og teknologisk udvikling 
for Det Europæiske Økonomiske Fællesskab inden for 
havforskning og -teknologi (MAST), som fastsat i 
bilag I, vedtages herved for en treårig periode, der 
begynder den . . .(x). 
Artikel 2 
De midler, der skønnes nødvendige for Fællesskabets 
finansielle bidrag til gennemførelsen af programmet, 
andrager 50 mio ECU, herunder udgifter til et personale 
på 13 ansatte. 
En vejledende fordeling af disse midler er anført i 
bilag II. 
Artikel 3 
De nærmere regler for programmets gennemførelse er 
anført i bilag III. 
Artikel 4 
I løbet af det andet år for programmets gennemførelse 
tager Kommissionen det op til fornyet behandling og 
forelægger Europa-Parlamentet og Rådet en rapport om 
resultaterne af denne behandling. Rapporten skal om 
nødvendigt være vedlagt forslag til ændring eller udvi­
delse af programmet. 
Ved programmets afslutning foretager Kommissionen en 
evaluering af de opnåede resultater og aflægger rapport 
herom til Europa-Parlamentet og Rådet. 
Ovennævnte rapporter udarbejdes under hensyntagen til 
de målsætninger, der er fastlagt i bilag I til denne beslut­
ning, og i overensstemmelse med artikel 2, stk. 2, i afgø­
relse 87/516/Euratom, EØF. 
Artikel 5 
Kommissionen er ansvarlig for programmets gennem­
førelse. 
Kommissionen bistås af et udvalg af rådgivende karakter, 
i det følgende benævnt »udvalget«, der består af repræ­
sentanter for medlemsstaterne, og som har Kommissio­
nens repræsentant som formand. 
I kontrakter, som indgås af Kommissionen, fastlægges de 
enkelte parters rettigheder og forpligtelser, særlig 
ordningerne for formidling, beskyttelse og udnyttelse af 
forskningsresultaterne. 
Artikel 6 
1. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for en frist, som formanden kan fastsætte under hensyntagen 
til de pågældende spørgsmåls hastende karakter, i givet 
fald ved afstemning. 
2. Udtalelsen optages i mødeprotokollen; derudover 
har hver medlemsstat ret til at anmode om, at dens hold­
ning indføres i mødeprotokollen. 
3. Kommissionen tager størst muligt hensyn til 
udvalgets udtalelse. Den underretter udvalget om, hvor­
ledes den har taget hensyn til dets udtalelse. 
Artikel 7 
De i artikel 6 fastsatte procedurer skal navnlig finde 
anvendelse i forbindelse med: 
— indholdet af indkaldelsen af forslag; 
— vurderingen af de foreslåede projekter og Fælles­
skabets anslåede bidrag til disse; 
— afvigelser fra de generelle regler for Fællesskabets 
deltagelse, der er fastsat i bilag III; 
— deltagelse af tredjelandes organisationer og virksom­
heder i et projekt, som omhandlet i artikel 8; 
— enhver tilpasning af den vejledende fordeling af 
midler, der er fastsat i bilag II; 
— de foranstaltninger, der skal træffes for at evaluere 
programmet; 
— aftaler vedrørende formidling, beskyttelse og udnyt­
telse af resultaterne af den forskning, der udføres i 
henhold til programmet. 
Artikel 8 
1. Kommissionen bemyndiges herved, i overensstem­
melse med Traktatens artikel 130N, til at forhandle 
aftaler med internationale organisationer, med de tredje­
lande, der deltager i Det Europæiske Samarbejde om 
Videnskabelig og Teknisk Forskning (COST), og med 
de europæiske lande, der har indgået rammeaftaler om 
videnskabeligt og teknisk samarbejde med Fællesskabet, 
med henblik på at associere dem helt eller delvis med 
programmet. 
2. Er der indgået rammeaftaler om teknisk-videnska-
beligt samarbejde mellem europæiske tredjelande og De 
Europæiske Fællesskaber, kan organisationer og virk­
somheder med hjemsted i disse lande deltage i et projekt, 
der gennemføres som led i programmet. 
3. Kontrahenter med hjemsted uden for Fællesskabet, 
der deltager som partnere i et projekt, der gennemføres 
som led i programmet, er ikke berettiget til at modtage 
fællesskabsmidler bestemt for programmet. De pågæl­
dende kontrahenter bidrager til de almindelige admini­
strative udgifter. 
Artikel 9 
Denne beslutning er rettet til medlemsstaterne. 
(') Dato for beslutningen. 
23. 6. 89 De Europæiske Fællesskabers Tidende Nr. C 155/13 
BILAG I 
Målsætninger for programmet 
Målsætningerne for MAST-programmet er: 
— at bidrage til øget viden om havmiljøet med henblik på at bedre forvaltningen og beskyttelsen heraf og 
forudsige eventuelle ændringer 
— at tilskynde til udvikling af nye teknologier til efterforskning, beskyttelse og udnyttelse af havets res­
sourcer 
— at opnå bedre samordning og samarbejde og bedre udveksling af oplysninger mellem marine 
F&U-programmer i medlemsstaterne og at bidrage til effektivisering af disse programmer gennem bedre 
udnyttelse af forskningsfaciliteterne 
— at øge de pågældende sektorers industrielle konkurrenceevne 
— at bidrage til den økonomiske og sociale samhørighed i Fællesskabet ved at tilskynde til inddragelse af 
videnskabsmænd fra samtlige medlemsstater og derved stimulere overførslen af teknologi og en fælles 
og mere effektiv udnyttelse af faciliteter og samtidig styrke Fællesskabets videnskabelige og teknolo­
giske grundlag, uden at slække på kravet om særlig høj videnskabelig og teknisk kvalitet 
— at tilvejebringe det tekniske grundlag for og at tilskynde til udvikling af fælles normer, standarder og 
projekteringsvejledninger med henblik på gennemførelsen af det indre marked i 1992 
— at fremme uddannelse og udveksling af personale 
— i videst muligt omfang at støtte Fællesskabets deltagelse i internationale havforskningsprogrammer. 
BILAG II 
Programmets indhold og vejledende fordeling af midlerne 
Vejledende fordeling 
DEL I 
Grundlæggende og anvendt havforskning (30—35 °/o) 
Rettet mod undersøgelse af havmiljøets struktur, stabilitet og dynamik i henseende til bl.a. kvaliteten af 
havvandet og af fauna og flora. Vægten vil blive lagt på kystvande og have, der omgiver Fællesskabets 
medlemsstater (Østersøen, det østlige Atlanterhav nord for Krebsens vendekreds, Det Irske Hav, Middel­
havet og Nordsøen). 
1. Modellering 
Hovedformålet er at udarbejde beslutningsunderstøttende systemer med henblik på en bedre styring. 
1.1. Kontinentalsoklen og regionale have 
Udvikle tredimensionale fysiske modeller og fjerde generations styringssystemer for soklen og de 
regionale have. 
1.2. Kystvande 
Sammenligne og forbedre modeller af kystvande og strømme og integrere disse i modeller af regio­
nale have. 
1.3. Økosystemmodeller 
Forbedre modeller af havøkosystemer for at kunne forstå de biologiske processer og derved opnå 
mere realistiske styringssystemer. 
1.4. Samordning af modellering inden for Fællesskabet. 
Nr. C 155/14 De Europæiske Fællesskabers Tidende 23. 6. 89 
2. Oceanografi 
Med vægt på multidisciplinære undersøgelser af processer, der bidrager til en bedre forståelse af hav-
systemer. 
2.1. Cirkulation og vandudveksling 
Bestemme de fremherskende fysiske kræfter, herunder hvad der sker med input, og vurdere 
udvekslingen på grænsefladen mellem sokkel og ocean. 
2.2. Biogeokemiske kredsløb og strømme 
Fastlægge de vigtigste kredsløb og reservoirer i biogeokemiske processer. 
2.3. Grænseflade- og grænseprocesser 
Forstå de mekanismer, der styrer udvekslingen af stof og energi på havsystemets grænseflader. 
2.4. Biologiske processer 
Forbedre forståelsen af biologiske processer i havmiljøet, navnlig i forhold til fysiske og kemiske 
determinanter. 
2.5. Sedimentationsprocesser 
Opnå bedre oplysninger om sedimentationsprocesserne med henblik på en afbalanceret udvikling af 
ressourcer og af udnyttelsen af havbunden og kysten. 
DEL II 
Kystzoneforskning og -teknik (15—20 %) 
Vedrører kystproblemer og -teknikker (herunder kystsikring) samt udvikling af bedre designkriterier for 
kystteknik. 
1. Littoralzonens dynamik 
Forstå og forudsige forandringer i kystzonens morfologi. 
2. Kystøkosystemer 
Forbedre kendskabet til de fremherskende fysiske, kemiske og biologiske processer i kystvande. 
3." Havmeteorologiske prognoser 
Skaffe grundlag for bedre modeller og forudsigelser for bølger, navnlig med henblik på kysttekniske 
designbehov. 
4. Kystteknik 
Undersøge kystsikringsproblemer (høfder og læmoler samt kystfordring osv.) og forberede sig på havets 
forventede stigning. 
DEL III 
Havteknologi (30—35 %) 
Drejer sig hovedsagelig om at fremskynde udviklingen af nye instrumenter og generiske færdighedsgivende 
teknologier, der er nødvendige for at fremme havforskningen. 
1. Instrumenter til videnskaben 
Fremme udviklingen af nye sensorer, instrumentgrupper og -systemer især til langsigtede in situ og 
automatiske målinger. 
2. Generiske færdighedsgivende teknologier 
Bistå F&U på særlige vigtige områder inden for undervandskommunikation, billed- og robotteknik. 
3. Designaspekter ved storskalaanlæg 
Udføre undersøgelser vedrørende design af specialanlæg, f.eks. forskningsfartøjer og bemandede eller 
ubemandede langtrækkende undervandsbåde. 
4. Undersøgelser vedrørende udsigterne for 1990erne (teknologi og ressourcer) 
Udføre teknisk-økonomiske feasibility-undersøgelser til vurdering af værdien af fremtidige strategiske 
initiativer. 
23. 6. 89 De Europæiske Fællesskabers Tidende Nr. C 155/15 
DEL IV 
Støtteinitiativer (10—15 %) 
Tager sigte på at forbedre samordningen, undgå dobbeltarbejde, opnå en mere rentabel udnyttelse af facili­
teter, forbedre specialuddannelser, støtte teknologioverførsel og bidrage til forudgående standardisering. 
1. Europæisk data- og informationsnet for havspørgsmål 
Oprette et fælles system, der forbinder eksisterende datacentre for havspørgsmål i Europa. 
2. Samordnet brug afforskningsfartøjer 
Udarbejde et kommunikationssystem for samordning af forskningstogter og fælles brug af udstyr. 
3. Videregående uddannelse 
Oprette videregående kurser og tilskynde til uddannelse og udveksling af personale. 
4. Kortlægning med benblik på ressourceevaluering 
Tilskynde til samarbejde om nye kortlægningsmetoder, herunder dybhavsmåling og søopmåling. 
5. Udarbejdelse af normer og standarder 
Fremme komparativ afprøvning og justering af oceanografiske instrumenter og systemer, under hensyn­
tagen til miljøbeskyttelseskravene. 
6. Polarhavsforskning, marin geovidenskabelig litosfsereforskning 
Støtte planlægning og eventuel samordning af en europæisk indsats. 
Omkostningerne til personale og administration i forbindelse med gennemførelsen af programmet udgør 
8,25 °/o. 
Nr. C 155/16 De Europæiske Fællesskabers Tidende 23. 6. 89 
BILAG III 
Gennemførelsen af programmet 
Programmet består af aktiviteter, der gennemføres ved hjælp af forskningskontrakter med omkostningsde­
ling, som tildeles efter en udvælgelsesprocedure, der bygger på en i De Europæiske Fællesskabers Tidende 
offentliggjort indkaldelse af forslag. Programmet kan ligeledes gennemføres ved hjælp af undersøgelses-
kontrakter, samordnede projekter, uddannelses- og mobilitetsstipendier samt formidlingsvirksomhed, der 
tager hensyn til de nødvendige beskyttelsesregler. 
Deltagerne kan være industrivirksomheder — herunder små og mellemstore virksomheder — forsknings­
institutter, universiteter, enkeltpersoner eller en kombination heraf, etableret i Fællesskabet. 
Forskningsprojekter med omkostningsdeling, der inddrager forskningscentre (og/eller universiteter) og 
industrivirksomheder, ses især gerne og er obligatoriske for så vidt angår del III — Havteknologi. Disse 
projekter skal normalt udføres af deltagere fra mere end en medlemsstat. 
Ved kontrakter med omkostningsdeling finansierer Fællesskabet op til 50 % af de samlede udgifter. I 
tilfælde, hvor det er universiteter eller forskningsinstitutter, der gennemfører projekterne, vil Fællesskabet 
kunne dække op til 100 % af de dermed forbundne ekstraudgifter. 
DEL II 
Kommissionens bemærkninger til de ændringer fra Europa-Parlamentet, som Kommissionen 
ikke godtager 
1. På sit møde d. 24. maj 1989 vedtog Europa-Parlamentet under anden behandling af den 
Fælles Holdning vedr. et særprogram for forskning og teknologisk udvikling inden for hav­
forskning og -teknologi (MAST) vedføjede to ændringsforslag. 
2. Selv om Kommissionen i princippet anerkender muligheden for i forskningsprogrammets 
opdelinger at specificere forbindelsen mellem udtrykket »skønnede nødvendige midler«, 
budgetproceduren og den institutionelle aftale om disciplin inden for budgetområdet, finder 
Kommissionen det uheldigt at indføre en sådan ny bestemmelse i allerede forelagte forslag, idet 
vedtagelsen af de berørte programmer derved kan forsinkes. 
3. Eftersom deltagelse af organisationer og virksomheder etableret i tredjelande ikke nævnes 
i artikel 8, stk. 1, kan Kommissionen ikke godkende ændringsforslag nr. 2. 
BILAG 
ÆNDRINGSFORSLAG nr. 1 
Tilføj følgende til slutningen af artikel 2: 
»Hvert år foreslår Kommissionen som led i den årlige budgetbehandling budgetmyndig­
heden at opføre disse bevillinger til programmet i overensstemmelse med de reelle behov i 
referenceåret og de finansielle overslag, som er angivet i den interinstitutionelle aftale.« 
ÆNDRINGSFORSLAG nr. 2 
Artikel 7, stk. 1, 4. led 
Dette led får følgende ordlyd: 
»— deltagelse af tredjelandes organisationer og virksomheder i et projekt, som omhandlet i 
artikel 8, stk. 1.«